โทรทัศน์ระบบดิจิทัลในประเทศไทย
วันที่16 มิถุนายน พ.ศ. 2561 ช่อง 5 ช่อง 7 HD และไทยพีบีเอส ยุติการออกอากาศระบบแอนะล็อกครบทั้งประเทศ แต่ช่อง 5 ภายหลังได้มีการเลื่อนวันยุติออกอากาศ เป็นหลังวันที่ 21 มิถุนายน 2561 แทน ส่วนวันที่16 กรกฎาคม พ.ศ. 2561 ช่อง 9 และ เอ็นบีที ยุติการออกอากาศระบบแอนะล็อกทั้งประเทศ ส่วนช่อง 3ยังไม่มีกำหนดยุติออกอากาศ แต่จะอยู่ภายในปี พ.ศ. 2561
สถานีวิทยุ อสมท โมเดิร์นเรดิโอ
ทั้งนี้ ข้อมูลเมื่อปี พ.ศ. 2506 ระบุว่ามีการกระจายเสียง ในสามคลื่นความถี่ระบบเอฟเอ็ม จำแนกด้วยชื่อสามรูปแบบว่า "ภาคปกติ" (เอฟเอ็ม 100.5 เมกะไซเกิล ส่งกระจายเสียงทุกวัน 06:00-23:00 น.), "ภาคเพลินเพลง" (เอฟเอ็ม 95.0 เมกะไซเกิล ส่งกระจายเสียงทุกวัน 17:00-22:00 น.), และ"ภาคเอฟเอ็มเฉพาะ" (เอฟเอ็ม 96.5 เมกะไซเกิล ส่งกระจายเสียงทุกวัน จันทร์ถึงศุกร์ 11:00-14:00 น. และ 17:00-23:00 น., เสาร์และอาทิตย์ 11:00-23:00 น.) ต่อมาในปี พ.ศ. 2507 มีการนำระบบกระจายเสียง "เอฟเอ็ม สเตอริโอ มัลติเพล็กซ์" มาใช้เป็นครั้งแรก ผ่านความถี่ 95.0 เมกะเฮิร์ตซ์ ต่อมาเมื่อวันที่ 3 กุมภาพันธ์ พ.ศ. 2520 คณะรัฐมนตรี สมัยที่นำโดย นายกรัฐมนตรีธานินทร์ กรัยวิเชียร มีมติให้ยุบเลิกกิจการ บจก.ไทยโทรทัศน์ ส่งผลให้สถานีวิทยุกระจายเสียง ท.ท.ท. สิ้นสุดลงพร้อมกันด้วย